'n Bosveld wittebrood by Thornybush Natuur Reservaat is die tema van die artikel. Saseka Tented Camp is die nuutste toevoeging tot die Thornybush Collection Lodges. Perfek vir diegene wat graag hul eerste tyd as getroude paartjie in die Bosveld wil spandeer. Dit lê op die oewer van die droë Monwana rivierbedding, In die 14 000 hektaar Thornybush Natuur Reservaat.
By Mooi Troues is ons mal oor luukse verblyf en veral as dit in die Bosveld is. Vandag deel Elaine Van der Merwe-Louwrens van Dust and Dreams Photography hulle wegbreek ervaring met ons.
Dit kan opgesom word as eindelose sonskyn dae in die Bosveld natuur. Gasvryheid soos geen ander met interessante ontwerp elemente. Sonsopkoms by dié unieke kamp gebeur op een van twee maniere. Of snoesig toegedraai in 'n kombers met n warm water bottel op 'n wildrit. Of sorgloos lui vanuit die oorgroot bed in die tent; koffie en besluit in die hand terwyl die son stadig oor die droë rivier-bed van die Monwana loer.
Die doek seil binne elke tent met botaniese tekeninge wat elke nagrus in 'n droomwêreld verander het. Organiese Storm in a Teacup breekware in al die Saseka-kleure. Elke tent het ook 'n Trevor Carnaby geskrewe boek -Beat about the bush. The Comprehensive Guide op die bedkassie in elke tent. Elke tent het ook sy eie borrelbad wat mens laat voel soos eindelose somers. Met die matige temperatuur in die Bosveld kon ons dié luuksheid selfs in die laat winter geniet.
Elke ete is 'n reis vir die smaak-knoppies. Met 'n span in hulle kombuis wat interessante opsies optower sal jy altyd reg wees vir ete. Etes is met sorg gekies en word bedien in eksoties bestemmings. 'n Groot verrassing op hul ontbyt spyskaart was die keuse "smoothies". Jy moet definitief die grondboontjiebotter en klapper opsie probeer! Middagetes was fantasties. Behalwe vir ou Afrikaanse treffers soos bobotie het hulle ook interessante opsies. Disse soos lemoen met fetakaas en gekaramelliseerde neut bros. Dust and Dreams se tydjie by Saseka Tented Camp het drankies in die droë rivierbedding asook 'n romantiese tafel vir twee met 'n a la carte spyskaart met onder andere 'n gerookte salm gereg of koedoe-filet ingesluit. Ons is ook bederf met hulle sjef se proe spyskaart op ons laaste aand waar al die beste bestanddele wat Afrika in seisoen beskikbaar het in ongelooflike geregte omskep is!